**31.01.2019**

**ŞTIRE**

**Instituțiile UE caută specialiști în domeniul securității**

Oficiul European pentru Selecția Personalului (EPSO) informează că instituțiile Uniunii Europene caută ofițeri și asistenți talentați și motivați în domeniile operațiunilor de securitate, securității tehnice și securității informațiilor și a documentelor.

**Atribuţiile principale ale ofițerului de securitate (AD 7**):

* asigură securitatea persoanelor, a clădirilor și a informațiilor sensibile și clasificate,
* contribuie la elaborarea și dezvoltarea politicilor și a orientărilor de securitate,
* contribuie la analizarea tuturor amenințărilor la adresa securității și a riscurilor legate de interesele și activitățile instituțiilor, precum și la coordonarea activităților de sensibilizare în materie de securitate,
* coordonează echipe și proiecte.

**Atribuţiile principale ale asistentului în domeniul securității (AST 3):**

* oferă asistență în ceea ce privește aspectele operaționale
* acordă asistență în cadrul elaborării politicilor de securitate, al aplicării măsurilor de securitate și al pregătirii administrative și contractuale a proiectelor axate pe securitate,
* îndeplineşte sarcinile, printr-un sistem de rotație în afara orelor de lucru, și poate asigura un serviciu de permanență.

**Condiţiile de participare:**

* cetățenie europeană,
* cunoașterea temeinică a uneia dintre cele 24 de limbi oficiale ale UE,
* cunoașterea la un nivel satisfăcător a limbii **engleze** sau **franceze**.
* candidații trebuie să dețină un certificat de securitate sau să fie pregătiți să se supună unei investigații în materie de siguranță în momentul recrutării.
* pentru fiecare dintre cele două categorii salariale există cerințe profesionale și educaționale specifice.

Pentru mai multe informații privind criteriile și procedura de selecție, precum și privind modalitatea de depunere a candidaturii, vă rugăm să consultați site-ul security.eu-careers.eu.

Perioada de înscriere: **24 ianuarie** - **26 februarie 2019, ora 12.00 (după-amiaza), ora Bruxelles-ului.**

Referință: EPSO/AD/364/19 EPSO/AST/147/19

Urmăriți EU Careers pe Facebook, Twitter, LinkedIn, YouTube și Instagram.



 ***Direcţia Comunicare şi Relaţii Internaţionale***

***comunicare@anfp.gov.ro***

***Tel. 0374 112 749***